Uredba komisije (EGS) št. 2084/91

z dne 12. julija 1991

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi in skupni carinski tarifi, kakor je bila nazadnje spremenjena z Uredbo Komisije (ES) št. 2080/91 [2] in zlasti člena 9 Uredbe,

ker je treba zaradi zagotovitve enotne uporabe kombinirane nomenklature, priložene navedeni uredbi, sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature, ta pravila pa se uporabljajo tudi za vse druge nomenklature, ki v celoti ali delno temeljijo na kombinirani nomenklaturi ali ji dodajajo dodatne pododdelke, in ki so uvedene z določbami Skupnosti, ki urejajo posebna področja, zaradi izvajanje tarifnih ukrepov, ki se nanašajo na blagovno menjavo;

ker je treba blago, ki je navedeno v stolpcu 1 preglednice iz Priloge k tej uredbi, v skladu z navedenimi pravili klasificirati z ustrezno oznako KN, navedeno v stolpcu 2, zaradi razlogov, navedenih v stolpcu 3;

ker so ukrepi, predvideni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 preglednice v Prilogi, je v kombinirani nomenklaturi zdaj uvrščeno v ustrezne oznake KN, navedene v stolpcu 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. julija 1991

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 193, 17.7.1991, str. 6.

--------------------------------------------------

PRILOGA

Poimenovanje blaga | Uvrstitev v oznako KN | Utemeljitev |

(1) | (2) | (3) |

1.Pripravek, sestavljen iz približno 50 mas. % holin klorida, 35 mas. % koloidnega silicijevega dioksida, 15 mas. % vode, uporabljen v živalski krmi (premiks) | 23099099 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 2309, 230990 in 23099099. |

2.Trikobaltov tetraoksid, čistoče približno 96 mas. % ali več, pridobljen iz kobaltovega hidroksida | 28220000 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 1a k poglavju 28 in besedilo oznak KN 28220000. |

3.Proizvod sestoji iz holne kisline (čistost več kot 95 mas. %), maščobnih kislin in anorganskih soli, ki so rezultat proizvodnega postopka | 29181930 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 2918, 291819 in 29181930. |

4.Izvleček volovskega žolča, pridobljen s čiščenjem tekočega žolča z etanolom in živalskim ogljem (zaradi dezodoriranja in odstranitve barve) in izparevanjem do suhegaProizvod se uporablja za terapevtske namene | 30012090 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 3001, 300120 in 30012090. Ker so proizvodi te vrste obdelani po postopku, kakršen za proizvode s tarifno številko 0510 ni dovoljen, in ker se uporabljajo (neposredno) za terapevtske namene, se uvrstijo v tarifno številko 3001 (glej pojasnjevalne opombe k tarifni številki 30.01, črka B, HS). |

5.Proizvod je vmesni proizvod pri pripravi holne kisline iz volovskega žolča, katerega osnovne sestavine so mešane holne in deoksiholne kisline (približno 80 mas. %), maščobne kisline in anorganske soli | 38239091 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 3823, 382390 in 38239091. |

6.Mešanica estrov adipinske kisline in alkoholov, ki imajo v glavnem 12 in 13 ogljikovih atomov, uporablja se v glavnem v proizvodnji sintetičnih maziv. | 38239098 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 3823, 382390 in 38239098. |

--------------------------------------------------